**Ministru kabineta noteikumu projekta**

**"Grozījums Ministru kabineta 2014. gada 19. augusta noteikumos Nr. 500 "Vispārīgie būvnoteikumi"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījums Ministru kabineta 2014. gada 19. augusta noteikumos Nr. 500 "Vispārīgie būvnoteikumi"" (turpmāk – noteikumu projekts) izstrādāts, jo 2015. gada 1. janvārī stājās spēkā likums "Grozījumi Nekustamā īpašuma valsts kadastra likumā", kura 24. panta piektajā daļā paredzēts Ministru kabinetam noteikt, kādos gadījumos būvniecības procesa ietvaros iesniegtais iesniegums vienlaikus ir uzskatāms arī par šā panta pirmajā daļā minēto personu iesniegumu ierosināt kadastra objekta noteikšanu, nekustamā īpašuma veidošanu vai tā sastāva grozīšanu. Papildus saskaņā ar Ministru kabineta 2014. gada 19. augusta sēdes protokola Nr. 44 52. § Ekonomikas ministrijai sadarbībā ar Tieslietu ministriju astoņu mēnešu laikā pēc būvniecības informācijas sistēmas (turpmāk – BIS) izveides jāizstrādā un jāvirza grozījumi, kas regulē datu apmaiņu starp BIS un Nekustamā īpašuma valsts kadastra informācijas sistēmu (turpmāk – Kadastra informācijas sistēma), būvniecības jomu regulējošos normatīvajos aktos. Ministru kabineta 2014. gada 19. augusta noteikumu Nr. 500 "Vispārīgie būvnoteikumi" II nodaļā ir noteikts vispārīgais būvniecības process valstī, tai skaitā būvniecības ierosināšana būvvaldē un institūcijā, kas veic būvvaldes funkcijas (turpmāk – būvvalde). Ņemot vērā iepriekš minēto, lai nodrošinātu datu apmaiņu starp BIS un Kadastra informācijas sistēmu, nepieciešams grozīt ne tikai Ministru kabineta 2012. gada 10. aprīļa noteikumus Nr. 263 "Kadastra objekta reģistrācijas un kadastra datu aktualizācijas noteikumi", bet arī Ministru kabineta 2014. gada 19. augusta noteikumus Nr. 500 "Vispārīgie būvnoteikumi", tajos paredzot normas, kas nodrošina sasaisti starp Kadastra informācijas sistēmu un BIS, un būvju datu reģistrāciju un aktualizāciju Kadastra informācijas sistēmā no BIS reģistrētajiem datiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz būvniecības procesā dominē būvniecības dokumentācijas aprite papīra formā, kas rada lieku administratīvo slogu būvniecības ierosinātājiem un būvniecības procesa dalībniekiem, kā arī lieku administratīvo un tehnisko resursu patēriņu būvvaldēm. Tāpat arī Valsts zemes dienestam (turpmāk – Dienests), kas veic būvju datu reģistrāciju un aktualizāciju Kadastra informācijas sistēmā. Datu aprite būvniecības procesā ir lēna un neefektīva (nepietiekama), jo būvniecības ierosinātājs būvniecības dokumentāciju pats nogādā Dienestā, lai veiktu datu reģistrāciju vai aktualizāciju Kadastra informācijas sistēmā atbilstoši Ministru kabineta 2012. gada 10. aprīļa noteikumiem Nr. 263 "Kadastra objekta reģistrācijas un kadastra datu aktualizācijas noteikumi". Kadastra informācijas sistēmā nav reģistrētas visas uzbūvētās būves un pastāv situācijas, ka persona lieto ekspluatācijā nenodotu un Kadastra informācijas sistēmā nereģistrētu būvi, tādējādi izvairoties no nekustamā īpašuma nodokļu nomaksas.Noteikumu projekta mērķis ir efektivizēt valsts pārvaldi, elektronizējot datu apriti starp iestādēm, kas nodrošinātu tūlītēju datu reģistrāciju par būvi jau tās projektēšanas (ieceres) laikā, novēršot iepriekš minētos trūkumus.Noteikumu projekts paredz, ka būvvalde, izmantojot BIS un pamatojoties uz būvniecības ierosinājumu, nodod ziņas Kadastra informācijas sistēmai būves pirmsreģistrācijai. Būvvaldes darbiniekam, ievadot BIS būvniecības procesa uzsākšanai nepieciešamo informāciju, BIS sistēmu līmenī automātiski pieprasa Kadastra informācijas sistēmā ģenerēt būves kadastra apzīmējumu, ko savukārt Kadastra informācijas sistēma automātiski dažu minūšu laikā nodod BIS. Šāda kārtība ne tikai nodrošina būves viennozīmīgu identifikāciju no būvniecības ieceres akcepta līdz būves reģistrācijai Kadastra informācijas sistēmā, zemesgrāmatā un būves ekspluatācijas laikā, bet arī nodrošina administratīvā sloga samazinājumu. Noteikumu projektā ir iekļauts regulējums, ka būvniecības procesā iesniegts pasūtītāja iesniegums vienlaicīgi ir uzskatāms par iesniegumu datu reģistrācijai vai aktualizācijai Kadastra informācijas sistēmā šādos gadījumos:– būves vai telpu grupas pieņemšana ekspluatācijā vai būvdarbu pabeigšanas apstiprināšana;– telpu grupas lietošanas veida vai būves galvenā lietošanas veida maiņa bez pārbūves;– zemesgrāmatā neierakstītas būves neesības konstatācija.Noteikumu projektā noteiktās reģistrācijas vai aktualizācijas darbības Kadastra informācijas sistēmā ir maksas pakalpojums, ko apmaksā būvniecības ierosinātājs, un Dienests kadastra objekta datu reģistrāciju un kadastra datu aktualizāciju uzsāk pēc pakalpojuma samaksas saņemšanas. Dienests maksu par būves vai telpu grupas datu reģistrāciju vai aktualizāciju Kadastra informācijas sistēmā piemēros saskaņā ar Ministru kabineta 2015. gada 22. decembra noteikumos Nr. 787 "Valsts zemes dienesta maksas pakalpojumu cenrādis un samaksas kārtība" noteiktajiem izcenojumiem. Visa komunikācija starp būvvaldēm un Dienestu notiks sistēmu līmenī ar izstrādāto web servisu starpniecību.Noteikumu projekts paredz, ka Dienestam datu reģistrācijas vai aktualizācijas procesa nodrošināšanai ar BIS starpniecību tiek nodota visa nepieciešamā būvniecības dokumentācija (piemēram, pieņemšanas ekspluatācijā akts, paskaidrojuma raksts, apliecinājuma karte, izziņa par būves neesību u.c.).Savukārt būvvalde būves vai tās daļas pieņemšanas ekspluatācijā dokumentāciju un ēkas vai telpu grupas lietošanas veida maiņas bez pārbūves dokumentāciju ar būvdarbu pabeigšanas apstiprinājumu ierosinātājam izsniedz pēc pakalpojuma samaksas saņemšanas Dienestā, negaidot, kamēr Dienests normatīvajos aktos noteiktajos termiņos veic reģistrācijas vai aktualizācijas darbības Kadastra informācijas sistēmā. Informāciju par pakalpojuma samaksas saņemšanu Dienests būvvaldei nodos datu apmaiņas ietvaros, izmantojot BIS un izstrādātos web servisus. Tā bez administratīvā sloga samazināšanas vēl tiek arī saīsināts laiks būvniecības procesu izpildei un attiecīgo dokumentu izsniegšanai ierosinātājam.Pēc Dienesta pakalpojuma apmaksas būvvalde, izmantojot BIS, nodos Dienestam nepieciešamo informāciju un būvniecības dokumentāciju būves vai telpu grupas datu reģistrācijai vai aktualizācijai Kadastra informācijas sistēmā (piemēram, pieņemšanas ekspluatācijā akts, paskaidrojuma raksts, apliecinājuma karte, izziņa par būvēs neesību). |
| 3. | Projekta izstrādē iesaistītās institūcijas | Noteikumu projekts šo jomu neskar. |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmē būvniecības ierosinātāju. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts samazina administratīvo slogu un pakalpojumu izpildes laiku, kā arī daļēji ierosinātājam nepieciešamos finanšu resursus būvniecības un būvju datu reģistrācijas procesos, jo jāvēršas būs tikai vienā iestādē, tādejādi uzlabojot arī uzņēmējdarbības vidi.Ar šo noteikumu projektu tiek izslēgta papīra dokumentu (būvniecības dokumentācijas) aprite un būvniecības ierosinātājam nebūs jāierodas klātienē Dienestā būves datu reģistrācijai vai aktualizācijai noteikumu projektā noteiktajos gadījumos, jo būvvalde ar BIS starpniecību pati nodos Dienestam nepieciešamos dokumentus un ierosinātāja iesniegumu tiešsaistes režīmā.Noteikumu projekts nodrošina ne tikai administratīvā sloga samazināšanu, bet vēl tiek arī saīsināts laiks būvniecības procesu izpildei un attiecīgo dokumentu izsniegšanai ierosinātājam. |
| 3. | Administratīvo izmaksu monetārs novērtējums | Administratīvo izmaksu monetārs novērtējums ir norādīts Ministru kabineta noteikumu projektā "Grozījumi Ministru kabineta 2012. gada 10. aprīļa noteikumus Nr. 263 "Kadastra objekta reģistrācijas un kadastra datu aktualizācijas noteikumi"", kuru ir paredzēts virzīt vienotā paketē ar noteikumu projektu. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Lai nodrošinātu datu apmaiņu starp BIS un Kadastra informācijas sistēmu, nepieciešams saistīti grozīt Ministru kabineta 2012. gada 10. aprīļa noteikumus Nr. 263 "Kadastra objekta reģistrācijas un kadastra datu aktualizācijas noteikumi". |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu un sabiedrības līdzdalības aktivitātēm ir ievietota Dienesta, Tieslietu ministrijas un Valsts kancelejas tīmekļvietnēs. |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam jebkurš sabiedrības pārstāvis no 2016. gada 5. augusta līdz 2016. gada 19. augustam varēja rakstiski sniegt viedokli (iebildumus un priekšlikumus) par noteikumu projektu, to iesniedzot Dienestā vai nosūtot uz elektroniskā pasta adresi sabiedribas.lidzdaliba@vzd.gov.lv. |
| 3. | Sabiedrības līdzdalības rezultāti | Sabiedrības pārstāvju viedokļi par noteikumu projektu sabiedrības līdzdalības procesa ietvaros netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Būvvaldes un Dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta realizācija atbilst jau izstrādātajai BIS un Kadastra informācijas sistēmas sadarbības funkcionalitātei un nerada papildu uzdevumus vai funkcijas iesaistītajām institūcijām. Pieļaujams, ka noteikumu projekta izpildes rezultātā varētu samazināties būvju datu reģistrācijas procesa nodrošināšanai nepieciešamie cilvēkresursi.Saistībā ar noteikumu projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Anotācijas III un V sadaļa – noteikumu projekts šo jomu neskar.

Iesniedzējs:

Tieslietu ministrijas

valsts sekretārs Raivis Kronbergs

08.12.2016. 11:41

1270

U.Svilpe

67038468, uldis.svilpe@vzd.gov.lv